সাবিনা বেগম ফুল দিয়ে তৈরি করেন রকমারী  গহনা। সাবিনা বলেন, গহনা বানানোর মজুরি ভালো, তবে সবদিন গহনার অর্ডার থাকে না। গহনার মজুরি কত? জানতে চাইলে বলেন, ডিজাইনের উপর বানানোর মজুরি নির্ভর করে। শাহবাগের মোড়ে রাস্তার আইল্যান্ডের উপর বসে মালা গাঁথছিলেন সাবিনা। ফুলের দোকানে কিংবা দোকানর আশেপাশেই গাঁথতে হয় মালা। তবে অর্ডার বেশি থাকলে, তখন বাড়িতে ফুল নিয়েও গাঁথা যায়। শীতের সময় ফুল বাড়িতে নিয়ে গাঁথা যায় বলে জানান সাবিনা। মালা কারিগর সাবিনা বেগমের সংসারে দুই ছেলে, এক মেয়ে। সাবিনা বেগম জানান, তার স্বামী নেই, অন্যখানে বিয়ে করেছেন। মেয়ের বিয়ে দিয়েছেন, আর দুই  ছেলের মধ্যে একজন রিক্সা চালায়, অন্যজন দোকানে ফুল আনা-নেয়ার কাজ করে। মাঝে-মধ্যে মায়ের মালা গাঁথার কাজে ফুল বেছে দিয়ে, থেঁতে যাওয়া পাপড়ি ছাড়িয়ে ফুল পরিষ্কার করে দেয়ার কাজ করে। ফুলের মালা দিয়ে আপনারা সাজেন কিনা জানতে চাইলে লাকী, রোজিনা বলেন, এই ফুল দিয়ে সাজা আমাদের হয় না। অন্য মেয়েরা খোঁপায় ফুল দিয়ে সাজেন তা দেখতেই আমাদের ভালো লাগে...।